**Feetu Knihti** (s. 16. maaliskuuta 2003 Kiukainen) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä.

Ura
---

### Seuraura

Knihti aloitti jääkiekkoilun viisivuotiaana Panelian Raikkaassa. Hän siirtyi juniorina sittemmin Porin Ässiin. Knihti toimi kaudella 2018–2019 seuran C-nuorten varakapteenina. Kaudella 2021–2022 hän nousi Ässien U20-joukkueen kapteeniksi. Syyskuussa 2021 Knihti teki seuran kanssa kolmivuotisen SM-liigasopimuksen. Hän teki liigadebyyttinsä runkosarjan neljännellä kierroksella 17. syyskuuta 2021 vieraissa Hämeenlinnan Pallokerhoa vastaan. Knihti merkittiin Ässien kolmossentteriksi laidoilleen toinen debytantti, Valtteri Karnaranta sekä vasta toista liigaotteluaan pelannut Jami Virtanen. Hän sai ottelussa jääaikaa 11.23 minuuttia ja Knihti keräsi teholukeman –1. Liigauransa avausmaalin hän teki 12. helmikuuta 2022 Hämeenlinnan Pallokerhoa vastaan. Liigauransa toisen maalin Knihti teki 23. helmikuuta 2022 Pelicansia vastaan. Hän ratkaisi Ässille 3–2-voiton, kun jatkoaikaa oli pelattu vain neljä sekuntia. Knihdin osumasta tuli SM-liigan kaikkien aikojen nopein jatkoaikamaali. Edellinen ennätys oli seitsemän sekuntia, mikä oli aiemmin Tomáš Záborskýn (27. syyskuuta 2014) ja Patrick Davisin (6. helmikuuta 2016) hallussa. Kaikkiaan hän pelasi kauden aikana SM-liigassa 27 runkosarjaottelua tehopistein 2+4=6.

Kaudella 2022–2023 Knihti pelasi SM-liigassa 29 runkosarjaottelua tehopistein 2+3=5 ja kuusi playoff-ottelua ilman tehopisteitä. Hän vahvisti myös Ässien U20-joukkuetta. Kaudella 2023–2024 Knihti pelasi SM-liigassa 47 runkosarjaottelua tehopistein 3+4=7. Ässien SM-liigakauden päätyttyä hän vahvisti pudotuspeleissä seuran U20-joukkuetta. Kolmannessa välieräottelussa 1. huhtikuuta 2024 KooKoota vastaan Knihti teki Ässien 4–3-voittomaalin ensimmäisessä jatkoerässä ylivoimalla ajassa 61.53. Hänen osumansa ratkaisi joukkuelle finaalipaikan otteluvoitoin 3–0. Knihti voitti kauden päätteeksi U20 Suomen-mestaruuden. Huhtikuussa 2024 hän teki Ässien kanssa kaksivuotisen jatkosopimuksen.

### Maajoukkueura

Knihti on pelannut viisi nuorten maaottelua.

Muuta
-----

Knihti on maininnut C-junioreissa pelatessaan suosikkipelaajikseen Patrick Kanen ja Mathew Barzalin. Hän on myöhemmin Liigassa pelatessaan maininnut esikuvakseen myös Elias Petterssonin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | Ässät | U20-SM | 36 | 12 | 14 | 26 | 22 | 2 | 0 | 0 | 0 | 0 |
| 2021–2022 | Ässät **(C)** | U20-SM | 17 | 8 | 9 | 17 | 8 | 3 | 3 | 1 | 4 | 0 |
|  | Ässät | SM-liiga | 27 | 2 | 4 | 6 | 0 | – | – | – | – | – |
| 2022–2023 | Ässät | U20-SM | 4 | 4 | 1 | 5 | 4 | 1 | 0 | 1 | 1 | 0 |
|  | Ässät | SM-liiga | 29 | 2 | 3 | 5 | 6 | 6 | 0 | 0 | 0 | 2 |
| 2023–2024 | Ässät | U20-SM | – | – | – | – | – | 8 | 6 | 7 | 13 | 0 |
|  | Ässät | SM-liiga | 47 | 3 | 4 | 7 | 10 | – | – | – | – | – |
| 3 kautta | yhteensä | SM-liiga | 103 | 7 | 11 | 18 | 16 | 6 | 0 | 0 | 0 | 2 |

Lähteet
-------

* Feetu Knihti The Internet Hockey Databasessa (englanniksi)
* Feetu Knihti Eurohockey-sivustolla (englanniksi)
* Feetu Knihti *Elite Prospects*. Everysport Media Group AB.  (englanniksi)

### Viitteet

1. 1 2  Esittelyssä Feetu Knihti! *instagram.com*.  31.7.2022. HC Ässät Pori Oy. Viitattu 18.9.2022.
2. 1 2 3  porin ÄSSÄT KAUSIJULKAISU *docplayer.fi*. Porin Ässät ry. Viitattu 21.9.2021.
3. ↑  Leppänen, Marko: "Kiukaisten Kutsherov" rankaisi heti – Ässillä pikamaalien ilta *MTVuutiset.fi*.  23.2.2022. Telia Company AB. Viitattu 15.4.2024.
4. 1 2 3 4  Feetu Knihti *Elite Prospects*. Everysport Media Group AB.  (englanniksi)
5. ↑  Ässät kiinnitti nuoria pitkillä sopimuksilla *assat.com*.  7.9.2021. HC Ässät Pori Oy. Viitattu 21.9.2021.
6. ↑  HPK - Ässät, 17.9.2021 *liiga.fi*.  17.9.2021. Jääkiekon SM-liiga Oy. Viitattu 21.9.2021.
7. ↑  HPK - Ässät, 17.9.2021 *liiga.fi*.  17.9.2021. Jääkiekon SM-liiga Oy. Viitattu 21.9.2021.
8. ↑  Ässät - HPK, 12.2.2022 *liiga.fi*.  12.2.2022. Jääkiekon SM-liiga Oy. Viitattu 13.2.2022.
9. ↑  Hurmerinta, Eero: Ässien Knihti teki jatkoaikamaalillaan Liiga-ennätyksen *Jatkoaika.com*.  23.2.2022. Jatkoaika r.y. Viitattu 27.2.2022.
10. ↑  Mennander, Pasi: Video: Ässät kaatoi kolmannen kerran KooKoon ja eteni U20 SM-sarjan finaaliin – Feetu Knihti iski voittomaalin jatkoerässä *leijonat.fi*.  1.4.2024. Suomen Jääkiekkoliitto ry – Finlands Ishockeyförbund rf. Viitattu 15.4.2024.
11. ↑  Patanuorten jatkoaikasankari jatkaa Ässissä *assat.com*.  6.4.2024. HC Ässät Pori Oy. Viitattu 15.4.2024.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl